LĒMUMA PROJEKTS

Par grozījumiem Alūksnes novada pašvaldības domes 27.06.2024. lēmumā Nr. 208 
“Par projektu “Sabiedrībā balstītu sociālo pakalpojumu 
pieejamības palielināšana Alūksnes novadā”” 
	
Ņemot vērā Ministru kabineta 2024. gada 12. marta noteikumus Nr. 173 “Eiropas Savienības kohēzijas politikas programmas 2021.-2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākuma “Sabiedrībā balstītu sociālo pakalpojumu pieejamības palielināšana” pirmās kārtas īstenošanas noteikumi”,
	pamatojoties uz Pašvaldību likuma 4. panta pirmās daļas 9. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Rīcības plāna Rīcības virzienu 2.2. un Uzdevumu 2.4., Investīciju plāna 2022.-2027. gadam 3.3.2. punktu,
	izdarīt Alūksnes novada pašvaldības domes 27.06.2024. lēmumā Nr. 208 “Par projektu “Sabiedrībā balstītu sociālo pakalpojumu pieejamības palielināšana Alūksnes novadā””, sēdes protokols Nr. 10, 21. punkts, šādus grozījumus:

1. izteikt lēmuma 2. punktu šādā redakcijā:
 “2. 	Apstiprināt projekta kopējās indikatīvās izmaksas 2 170 616,93 EUR (divi miljoni viens simts septiņdesmit tūkstoši seši simti sešpadsmit euro, 93 centi), tajā skaitā:
2.1.	1 458 491,20 EUR (viens miljons četri simti piecdesmit astoņi tūkstoši četri simti deviņdesmit viens euro, 20 centi) Eiropas Sociālā fonda Plus finansējums;
2.2.	257 380,80 EUR (divi simti piecdesmit septiņi tūkstoši trīs simti astoņdesmit euro, 80 centi) Alūksnes novada pašvaldības līdzfinansējums; 
2.3.	ārpusprojekta indikatīvās izmaksas 454 744,93 EUR (četri simti piecdesmit četri tūkstoši septiņi simti četrdesmit četri euro, 93 centi) Alūksnes novada pašvaldības finansējums.”
2. izteikt lēmuma 3. punktu šādā redakcijā:
“3. 	Projekta atbalsta gadījumā projekta īstenošanai Centrālajā finanšu un līgumu aģentūrā pieprasīt avansu 50% apmērā no projektam piešķirtā Eiropas Sociālā fonda Plus finansējuma.”
3. papildināt lēmumu ar 4. punktu šādā redakcijā:
“4.  	Projekta atbalsta gadījumā projekta:
4.1. būvniecības procesa līdzfinansēšanas un priekšfinansēšanas nodrošināšanai ņemt aizņēmumu Valsts kasē, indikatīvi 1 212 685 EUR (viens miljons divi simti divpadsmit tūkstoši seši simti astoņdesmit pieci euro). Gadījumā, ja Valsts kases aizņēmums netiks piešķirts projektā paredzētajā apjomā, sastādot ikgadējo budžetu, finansējumu projekta īstenošanai nodrošināt, to paredzot no pašvaldības 2026., 2027., 2028. gada budžeta līdzekļiem, kas nesaistīti ar aizņēmumu līdzekļiem un Eiropas Savienības fondu vai citu projektu līdzekļiem;
4.2. pakalpojuma līdzfinansēšanu un priekšfinanšēšanu nodrošināt no pašvaldības 2028. un 2029. gada budžeta līdzekļiem.”
4. papildināt lēmumu ar 5. punktu šādā redakcijā:
“5. Ārpusprojekta izmaksas, kas indikatīvi sastāda 454 744,93 EUR (četri simti piecdesmit četri tūkstoši septiņi simti četrdesmit četri euro, 93 centi), paredzēt segt no pašvaldības 2026., 2027., 2028. gada budžeta līdzekļiem.”
